Rijeka, 11. rujna 2020.g.

**OBJAVA ZA MEDIJE**

**ZBOG VELIKOG INTERESA PUBLIKE URBANOV KONCERT STAJAĆI, UZ PROPISANU DISTANCU**

**Zbog velikog interesa publike za koncertom Urbana &4, Ante Gela i gudačkog orkestra, mjesta na koncertu *52. stavak* bit će stajaća, uz poštivanje svih aktualnih mjera za suzbijanje zaraze COVIDOM-19.   
Ograničeni broj sjedećih mjesta bit će dostupan osobama s invaliditetom i starijim osobama, a za publiku je osigurano i 70 barskih stolova na prostoru ispred pozornice kraj Exporta na riječkoj Delti.**

Podsjećamo, koncert se održava **u subotu, 19. rujna 2020.g. u 20.30 sati**, u sklopu programa Rijeke 2020 – Europske prijestolnice kulture.  
  
Na koncertu pod nazivom *52. stavak* bit će izvedene neke od najpoznatijih pjesama Urbanove karijere, ali u nešto drugačijoj izvedbi i s potpuno novim aranžmanima, koje je za ovu priliku osmislio iznimni gitarist, skladatelj i aranžer Ante Gelo.

**Velik interes publike i želja organizatora da koncert vidi maksimalni dozvoljeni broj ljudi u publici, uvjetovala je preinaku koncerta izvorno osmišljenog s većinom sjedećim mjestima, u stajaći koncert uz poštivanje propisane distance.**  
  
Ulaznice za koncert *52. stavak* mogu se nabaviti u sustavu Entrio, po cijeni od 130 kuna u pretprodaji odnosno po 150 kuna na dan koncerta.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42